Photo Rudy and Peter Skitterians via Pixabay  L-Irlanda ħabbret li se tirdoppja l-perjodu ta' kwarantina għal nies li se jkunu qed jivvjaġġaw mill-Ingilterra u li ma jkunux ħadu ż-żewġ dożi tat-tilqima. Il-Ministru tat-Trasport Irlandiż qal li fil-waqt li ser jitħalla li jkun hemm vjaġġar bejn iż-żewġ pajjiżi u aktar nies ser jitħallew jiċċaqilqu b'mod aktar liberu minn nofs Lulju, hemm bżonn li jittieħdu l-prekawzjonijiet neċessarji. Estiżi r-restrizzjonijiet fl-Ingilterra L-Ingilterra tipposponi r-rilaxx tal-miżuri għad-19 ta' Lulju Ir-raġuni ewlenija wara din il-bidla hija dovuta għat-tħassib tat-tixrid mgħaġġel tal-varjant Delta fir-Renju Unit, li wasslet għall-ittardjar tal-pjanijiet biex jitneħħew il-biċċa l-kbira tar-restrizzjonijiet li fadal. Ryan spjega li l-Irlanda trid tagħmel kull sforz biex tikkontrolla t-tixrid tal-varjant Delta u fl-istess ħin tkompli l-proċess ta' tilqim bl-iktar mod rapid possibbli.